Нараджэнне сыночка надало ўпэўненасці Леаніду – вырашыў займацца тым, да чаго душа ляжала. Употай ад усіх завёз дакументы ў Горацкую сельгасакадэмію. Малады тата днём выдатна спраўляўся з абавязкамі настаўніка, а па начах рыхтаваўся да сесій, клопаты аб немаўляці дзяліў разам з жонкай. Алена таксама стала студэнткай-завочніцай, таму мітусні хапала ўсім. Але на тое і маладосць, каб спраўляцца з часовымі перашкодамі!